केशवराव धोंडगे

डॉ.केशवराव शंकरराव धोंडगे हे मराठी राजकारणी होते. ते शेतकरी कामगार पक्ष या पक्षाचे एक नेते होते. नांदेड जिल्ह्यातून ते ६ वेळा आमदार आणि एक वेळा खासदार म्हणून निवडून आले होते.

धोंडगे १९५७ मध्ये पहिल्यांदा विधानसभा निवडणुका, १९५७ मध्ये मुंबई (द्वैभाषिक) विधानसभेवर निवडून गेले.
 त्यानंतर १९६२, १९७२, १९८५ आणि १९९० मध्ये ते असे सलग महाराष्ट्र विधानसभेत पोहोचले. 
 नांदेड जिल्ह्यांतर्गत लोहा तालुक्याच्या स्थापनेत त्यांनी महत्त्वाची भूमिका बजावली होती. 
 हैदराबाद मुक्तिसंग्राम तसेच संयुक्त महाराष्ट्र चळवळीच्या आंदोलनात ते सहभागी झाले होते.
 तसेच १९७५ साली आणीबाणी विरोधातील आंदोलनामुळे त्यांना १४ महिन्यांचा कारावास झाला होता. 
आणिबाणीनंतरच्या लोकसभा निवडणुकीत, १९७७ साली ते नांदेड लोकसभा मतदारसंघातून शेतकरी कामगार पक्षातर्फे निवडून आले होते. 
 मात्र १९९५ च्या निवडणुकीत बाळासाहेब ठाकरेंच्या झंझावातसमोर ते रोहिदास चव्हाण, (शिवसेना) या नवख्या उमेदवाराकडून पराभूत झाले होते.

 संदर्भ 

वर्ग:पुरुष चरित्रलेख
वर्ग:शेतकरी कामगार पक्षातील राजकारणी